Heinrich XIII. Prinz Reuß

Heinrich XIII. Prinz Reuß  (naskiĝis la  en Büdingen) estas germana entreprenisto pri nemoveblaĵoj kaj ano de la familio Reuß, kiu konatiĝis kiel aktivulo de la dekstre ekstrema Reichsbürger-movado. La , la germana polico arestis lin kaj pliajn 24 homojn pro indikoj ke ili planis terorisman puĉon kontraŭ la legitima registaro.

 Familio kaj nomo 
Heinrich XIII. Prinz Reuß estas ano de la familio Reuß, iama nobela dinastio germana. Ties du ĉefaj branĉoj Reuß älterer Linie kaj Reuß jüngerer Linie (formortintaj en 1927 kaj 1945) regis ĝis la Novembra Revolucio en 1918 du ŝtatetojn en Turingio.

Lia familia nomo estas Prinz Reuß. Ekde 1919 "Prinz" ne plu estas nobela titolo, sed parto de la nomo. Lia antaŭnomo estas Heinrich XIII. ("Henriko la 13-a"). Estas speciala tradicio en la familio Reuß, ke ĉiuj viraj familianoj portas la nomon Heinrich, kun aldono de romia cifero kiu kronologie numeradas ĉiujn Henrikojn en la sama familia branĉo. En la branĉo de Heinrich XIII., la numerado rekomenciĝas kun I. (la 1-a) en ĉiu jarcento – li do estas la 13-a vira branĉano naskita post 1900.

Reprezentanto de la familio Reuß, Heinrich XIV. Prinz Reuß (n. 1955), distancigis sin de sia parenco Heinrich XIII.Fürstenhaus Reuß distanziert sich von Weigelt-Gast Prinz Heinrich XIII., MDRGroßrazzia: Gruppe soll Staatsumsturz geplant haben – Reußen-Prinz in Haft, MDR

 Politika aktivado 
En 2019 Prinz Reuß prezentis paroladon en Worldwebforum en Zuriko, kie li kulpigis judojn kaj framasonojn pri militoj kaj revolucioj kontraŭ la monarĥio. Li fariĝis gvida figuro inter dekstraj ekstremuloj kaj konatiĝis per paroladoj kun antisemitisma, kontraŭdemokratia kaj konspirema enhavo. Li malagnoskas la legitimecon de la nuna germana ŝtato kaj anstataŭe asertas la pluekziston de la iama Germana Regno.

Laŭ informoj de la germana federacia prokurorejo (), Prinz Reuß estis gvida persono en grupo kiu planis fari armitan puĉon kontraŭ la registaro de Germanio kaj instali lin kiel novan ŝtatan regenton.

 Referencoj 

Kategorio:Germanoj
Kategorio:Antisemitismo
Kategorio:Reuß